MAX แต่งตั้ง “อิทธิชัย อรุณศรีแสงไชย” นั่ง CEO แทน “ขจรศิษฐ์ สิ่งสรรเสริญ”
MAX แต่งตั้ง “อิทธิชัย อรุณศรีแสงไชย” นั่ง CEO แทน “ขจรศิษฐ์ สิ่งสรรเสริญ” โดยมีผลตั้งแต่ 21 มิ.ย.59 
22 มิ.ย. 2559

บริษัท แมกซ์ เมทัล คอร์ปอเรชั่น จำกัด (มหาชน)หรือ MAX ระบุว่า ตามที่ประชุมคณะกรรมการของบริษัทครั้งที่ 6/2559 เมื่อวันที่ 21 มิถุนายน 2559  ที่ประชุมมีมติรับทราบการลาออกของกรรมการบริษัทจำนวน 2 ท่าน ดังนี้
1)    นายขจรศิษฐ์ สิ่งสรรเสริญ ลาออกจากตำแหน่งกรรมการ และประธานเจ้าหน้าที่บริหาร
2)    นายฐากร ทวีศรี ลาออกจากตำแหน่งกรรมการบริษัท กรรมการอิสระ และกรรมการตรวจสอบ โดยมีผลตั้งแต่วันที่ 20 มิถุนายน 2559 เป็นต้นไป
รวมทั้งอนุมัติแต่งตั้งนายสมชาย มีเสน เข้าดำรงตำแหน่งกรรมการบริษัท แทนนายขจรศิษฐ์ สิ่งสรรเสริญ และแต่งตั้งนายธนุ สุขบำเพิง เข้าดำรงตำแหน่งกรรมการบริษัท แทนนายฐากร ทวีศรี โดยให้มีผลตั้งแต่วันที่21 มิถุนายน 2559 เป็นต้นไป
พร้อมกันนี้ยังอนุมัติเปลี่ยนแปลงอำนาจกรรมการจากเดิม “นายขจรศิษฐ์ สิ่งสรรเสริญ และนายสมยศ นาคมั่น ลงลายมือชื่อร่วมกันและประทับตราสำคัญของบริษัทแก้ไขเป็น “นายสมชาย มีเสน หรือ นายธนุ สุขบำเพิง หรือ นายสมยศ นาคมั่น หรือ นายอิทธิชัย อรุณศรีแสงไชย กรรมการสองในสี่คนลงลายมือชื่อร่วมกันและประทับตราสำคัญของบริษัท”
โดยยังอนุมัติแต่งตั้งพันเอก บุญชัย เกษตรตระการ จากเดิมดำรงตำแหน่งกรรมการบริษัท ให้ดำรงตำแหน่งกรรมการอิสระและกรรมการตรวจสอบ โดยมีผลตั้งแต่วันที่ 21 มิถุนายน 2559 เป็นต้นไป รวมทั้งอนุมัติแต่งตั้งนายอิทธิชัย อรุณศรีแสงไชย กรรมการบริษัท เข้าดำรงตำแหน่งเป็นประธานเจ้าหน้าที่บริหารแทนนายขจรศิษฐ์ สิ่งสรรเสริญ โดยมีผลตั้งแต่วันที่ 21 มิถุนายน 2559 เป็นต้นไป
ทั้งนี้ สรุปรายชื่อคณะกรรมการบริษัท ณ วันที่ 21 มิถุนายน 2559 ดังนี้
1.    นายพงษ์ดิษฐ พจนา        กรรมการและประธานกรรมการ
2.    นายอิทธิชัย อรุณศรีแสงไชย        กรรมการและประธานเจ้าหน้าที่บริหาร
3.    นายสมยศ นาคมั่น          กรรมการ
4.    นายสมชาย มีเสน           กรรมการ
5.    นายธนุ สุขบำเพิง            กรรมการ
6.    นายพิทยาพล นาถธราดล   กรรมการอิสระและประธานกรรมการตรวจสอบ
7.    นายสุวิทย์ วรรณะศิริสุช     กรรมการอิสระและกรรมการตรวจสอบ
8.    พันเอกบุญชัย เกษตรตระการ    กรรมการอิสระและกรรมการตรวจสอบ